Usafi

USAFI 
Usafi ni utunzaji, mazoea au mbinu zinazotumika kwa uhifadhi wa afya na kinga ya magonjwa. Usafi wa mwili ni bora zaidi kwa sababu humfanya mtu kuonekana bora na hata kujisikia ako sawa. Katika usafi wa mwili, ni lazima nguo ziwe safi, za ndani na za nje. Ili usafi uweze kuimarishwa ni sharti kuwe na maji safi. 
Tukiimarisha usafi, tutaepuka magonjwa kama vile kipindupindu. Magonjwa yanayotokana na kukosa kuimarisha usafi yanaweza sababisha vifo vya watu wengi.  Tuanstahili kuosha matunda na mboga kwa maji safi kabla ya kula au kupika. 
Mwanafunzi anapoimarisha usafi wake shuleni na nyumbani ataonekana nadhifu na hata kupendwa na kila mtu. Masomo yake yataendelea vizuri na kupendwa na walimu na kusaidiwa kusoma ili apite mitihani. Anapofaulu katika masomo, kupata kazi itakuwa rahisi iwapo bado atakuwa msafi. 
Tukitimiza usafi, tutaweza kushikilia nafasi zetu za kazi na kwendelea nazo. Pale hospitalini, usafi lazima uonekane kwa wauguzi na madaktari ili waweze kuwahudumia wagonjwa. Iwapo mgonjwa atakuwa ana majeraha au vidonda, basi yafaa usafi udumishwe ili aweze kupona. Iwapo atakaye mhudumia atakuwa mchafu, ugonjwa utazidi na kuleta madhara mengine. 

Mazingira yetu yanafaa kuwa safi ili yaweze kuvutia. Tukikaa katika mazingira ambayo ni machafu, tunaweza kupatwa na magonjwa.  Tunatakiwa kuzingatia usafi hata chooni ilikuzuia uenezaji wa magonjwa mengi na hata kuzuia ueneaji wa uvundo. 

Pia kwenye matatu, ni lazima utingo na dereva waweze kuzingatia usafi ili waweze kupata abiria na hata abiria kufurahia kusafiri kwenye gari lao. Wenye bodaboda pia ni sharti watimize usafi ili biashara yao iendele vyema. Soko lazima liwe na maji ya kutosha ili kuimarisha mazingira safi na bidhaa bora zinazovutia.

Ni lazima tuweze kutimiza usaji ili kuepuka matatizo madogo madogo kama binadamu ili kuishi maisha bora na ya furaha.